
IoT rendszerek sérülékenység vizsgálatának kutatása

Kulcsszavak: IoT; IIoT; SDR; GNU Radio
Napjainkban az IoT (Internet of Things), mint kifejezés egyre több helyen jelenik meg és kijelenthetjük, hogy a technológia forradalmát éljük. Több gyártó és szolgáltató használja ezt a fogalmat termékei és szolgáltatásai népszerűsítésé közben, ezért tartom fontosnak a tématerület kutatását, szakirodalmi feldolgozását és bemutatását jelen TDK dolgozatomban. A tématerület két nagyobb csoportra osztható. Az eszközök és azon keresztül a szolgáltatások lakossági és ipari felhasználására. A TDK munkámban kitérek az eszközök kommunikációs megoldásainak vizsgálatára is, mint például a Bluetooth, Wi-Fi, Zigbee és a Matter. Bemutatom az M2M (Machine-to-Machine) és IIoT (Industrial Internet of Things) lehetőségeket is. A technológiák legsebezhetőbb része a rádiós kommunikációs csatorna. Mérési környezetet alakítottam ki a rádiós csatorna zavarvizsgálatára. Ennek fő alkotóelemei a szoftver környezet, melyet Dragon OS alatt GNU Radio segítségével valósítottam meg. Hardver eszközként SDR (Softver Defined Radio-t) használtam. A kommunikációs csatorna zavarására mérési eljárásokat készítettem, melyeket folyamatosan dokumentáltam. Amelyeket a frekvenciatartományban történő zavarást fogják elvégezni. TDK dolgozatomat a jövőben ki szeretném egészíteni a zavarások hatásainak összehasonlításával különböző IoT megoldásokon. A jövőbeni kutatásom másik fő vonala az IoT megoldásokra alkalmazható sérülékenység vizsgálatok mátrixának elkészítése, mely segítséget nyújthat doktori kutatásaimhoz és nemzetközi publikációk megjelentetéséhez is.



